ΣΥΜΒΟΛΑΙΟΓΡΑΦΙΚΟ ΕΠΙΜΕΛΗΤΗΡΙΟ ΟΥΚΡΑΝΙΑΣ

**ΕΚΚΛΗΣΗ ΓΙΑ ΒΟΗΘΕΙΑ**

Εμείς, οι συμβολαιογράφοι της Ουκρανίας, εκπρόσωποι του ελευθερίου επαγγέλματος των συμβολαιογράφων, που ασκούμε δημόσια κοινωνική και νομική λειτουργία εκ μέρους του ανεξάρτητου κυρίαρχου κράτους της Ουκρανίας. Στα 30 χρόνια της πρόσφατης ιστορίας μας, κάναμε τα πάντα για να εκπαιδεύσουμε την ουκρανική νομική κοινωνία, να διασφαλίσουμε τη λειτουργία των εγγενών στο σύστημα του δυτικού δικαίου αρχών και κανόνων αξιών στο ουκρανικό δίκαιο, ενισχύοντας κατ΄ αυτόν τον τρόπο το ουκρανικό κράτος.

Σήμερα, οι Ουκρανοί συμβολαιογράφοι, όπως ολόκληρο το ουκρανικό κράτος κι ο ουκρανικός λαός, αντιμετωπίζουμε μία άνευ προηγουμένου παραβίαση όλων των κανόνων και αρχών του πολιτισμού –– μία άμεση στρατιωτική εισβολή από το επιτιθέμενο κράτος της Ρωσικής Ομοσπονδίας.

Στρατιωτικές επιθέσεις με αεροπορικές επιδρομές εξαπολύονται ενάντια στις πόλεις και τα χωριά μας, στρατιωτικές και πολιτικές εγκαταστάσεις δέχονται πυρά. Υπάρχουν ήδη εκατοντάδες θύματα.

Ο στρατός μας υπερασπίζεται ηρωικά τη γη μας, δείχνει ηρωισμό και νίκη στην αναμέτρηση με τον δεύτερο ισχυρότερο στρατό στον κόσμο. Ο ουκρανικός λαός είναι έτοιμος να υπερασπιστεί σθεναρά το κράτος του, την ανεξαρτησία του, την κυριαρχία του και το δικαίωμά του να καθορίζει τον δικό του δρόμο και να κάνει τις δικές του επιλογές.

Η πορεία που συμφωνήθηκε στις 7 Φεβρουαρίου 2019 με 334 ψήφους από το Ουκρανικό Κοινοβούλιο, το οποίο ενέκρινε τελικά τις τροποποιήσεις του Συντάγματός μας για ένταξη στο ΝΑΤΟ και την ΕΕ, παραμένει αμετάβλητη.

Σήμερα, στην Ουκρανία, διεξάγεται ένας αγώνας μεταξύ δημοκρατίας και δικτατορίας, μεταξύ πολιτισμού και βαρβαρότητας, μεταξύ του παρελθόντος και του μέλλοντος, όχι μόνο της Ουκρανίας αλλά και ολόκληρης της υφηλίου.

Ο εχθρός μας είναι δυνατός, ύπουλος και κυνικός. Στοχεύει να καταστρέψει την Ουκρανία και να εγκαθιδρύσει αυταρχισμό και δικτατορία στο έδαφός μας, επιβάλλοντας έτσι ένα δικτατορικό παράδειγμα στον κόσμο.

Θα υπερασπιστούμε το κράτος μας, αλλά δεν είμαστε αρκετά δυνατοί. Χρειαζόμαστε πραγματικά υποστήριξη για να παραμείνουμε δυνατοί και να νικήσουμε. Αυτή η νίκη θα είναι μία κοινή νίκη, η νίκη της ειρήνης και της τάξης, του ανθρωπισμού και των ανθρώπινων αξιών επί της αυθαιρεσίας, της βλάβης και της δικτατορίας. Αυτή η νίκη θα είναι πολύτιμη όχι μόνο για τη χώρα μας, αλλά για ολόκληρη την Ευρώπη κι όλους τους πολιτισμένους λαούς.

Σήμερα καλούμε την παγκόσμια συμβολαιογραφική κοινότητα: χρειαζόμαστε βοήθεια —κυρώσεις, όπλα, υλικούς πόρους, οποιαδήποτε υποστήριξη, επιρροή στις κυβερνήσεις—, γιατί στην κεντρική Ευρώπη προσπαθούν να σκοτώσουν περισσότερους από 40 εκατομμύρια Ουκρανούς, οι οποίοι έχουν επανειλημμένα αποδείξει την ευρωπαϊκότητά τους.

Επαναλαμβάνουμε: Βοηθήστε μας.

ΒΟΗΘΕΙΑ! ΒΟΗΘΕΙΑ! ΒΟΗΘΕΙΑ!

Με κάθε ειλικρίνεια

Ο Πρόεδρος

Βολοντίμιρ Μαρτσένκο